
Deducta  medicinae  militaris  historia  usque  ad  decimum  post 
Chr.  nat.  seculum,  unus  adhuc  locus  diligentius  perlustrandus 
restat.  Scilicet  exponendum  est,  quibusnam  stipendiis  con- 
ducti, aut  quibusnam  praemiis  aucti  ornatique  fuerint,  qui  olim 
munere  medici  militaris  fungebantur.  Priusquam  autem  hunc 
locum  excutiam , liceat  quintae  de  eodem  argumento  prolusioni 
quaedam  adhuc  addere.  Pag.  12.  tres  a me  allatae  sunt  inscri- 
ptiones, quae  medicorum  duplariorum  faciunt  mentionem,  quo- 
rum numerum  nunc  quarta,  nondum  edita,  augere  possum. 

Scilicet  Illustris  Weigelius  , medicus  Dresdensis,  cum  nu- 
per in  Italia  commoraretur,  lapidem  quadratae  formae,  Mise- 
nae repertum,  et  medici  duplarii  classis  stationariae  mentionem 
facientem,  sibi  comparavit  cum  inscriptione  hac,  quam  mihi  pro 
insigni  sua  erga  me  amicitia  publicandam  permisit: 


D.  M. 

IVLIAE.  VENERIAE 
M.  SATRIVS.  LONGI N 
MEDIC.  DVPL.  m 
ET.  IVLIA.  VERIA.  LIBER 
HER.  BENE.  MER 
FEC. 

Clariss.  Marinius.,  qui  Romae  ob  antiquitatis  scientiam  nominis 
celebritatem  nactus  est,  cum  de  sensu  quarti  versus  interroga- 
retur, respondit,  legendum  esse : Medicus  duplarius  triremi 

Cupidine  s.  cuius  insigne  Cupido  erat.  Eodem  modo  Mura- 
to mus  p.  DCCLXXY.  legit  inscriptionem: 

C.  AEMILIO.  SEVERO 
ll.  PAN.  VIX.  AN.  XL  IT. 

MIL.  ANN.  XXII.  III.  HER 
Caio  Aemilio  Severo , Centurioni , natione  Pannonio , vixit 
annos  XL1T.  militavit  annos  XXII.  triere  Hercule.  Apud 
eundem  p.  DCCCXLIII.  extat  haec  inscriptio: 

D.  M. 

M.  POMPEIO 
SENECAE.  DEL 
VIX.  AN.  L.  MIL 
ANN.  XXV.  III.  AO 
M.  AVRELIVS 
MVS.  EX.  E AD 

cuius  quintus  versus  a Muratorio  explicatur  sic:  militavit  an- 
nos XXV.  triremi  Augusto  s.  cuius  insigne  imago  Augusti 
erat.  Cupidinem  autem,  cum  pluribus  Diis  Deabusque,  ua- 
vium  apud  veteres  insignia  effecisse,  iuscriptio  probat,  quam 
idem  Muratorius  p.  DCCCLX.  7.  exhibuit: 

LVCIO 

VALENTI 

MILITI.  CLASS.  PR 
MIS.  III.  CVPID 

i.  e.  Lucio  J^alenii , militi  classis  praetoriae  Misenatis  in 
triere  Cupidine.  Conf.  erudita  Enschedei  dissertatio  de  tute- 
lis et  insignib.  navium.  L.  B.  1770.  disceptatore  Dav.  Ruhn- 
kenio  publice  defensa,  et  in  huius  opusc.  orator,  philol.  critic. 
L.  B.  1807.  8.  p.  %5y — 3o5.  denuo  edita. 


Cum  medici  militares  milites  vulneratos ,„omninoque  aegro- 
tantes sine  ulla  mercedis  spe  curare,  adeoque  remedia,  qui- 
bus illorum  sanitas,  quocunque  tandem  modo  concussa  et  fracta, 
in  integrum  restitui  poterat,  gratis  suppeditare  deberent,  facile 
intelligitur,  iis  et  horum  sumtuum  et  periculorum  rnolesliarunique, 
cum  hoc  vitae  genere  coniunctarum , damnum  publice  sarcien- 
dum fuisse.  Id  variis  privilegiis  ac  immunitatibus , medicis 
inde  ab  Augusti  aevo  concessis , serioribus  autem  temporibus 
salario  adeo  constituto,  effectum  esse  constat. 

Ut  autem  haec  disquisitio  ordine  quodam  procedat,  primo 
de  iis  privilegiis  et  iuribus  agam , quae  medici  militares  cum 
omnibus  omuino  eiusdem  professionis  sociis  communia  habe- 
bant; deiu  enumerabo  illa,  quae  medicis  militaribus  priva  erant. 
Ad  priorem  vero  privilegiorum  classem  pertinet  dreleia , quam 
Antonius  Musa,  cum  Augustum,  de  vita  sua  desperantem,  ser- 
vasset,  eiusque  sanitatem  balneorum  frigidorum  et  gelidi  potus 
usu  confirmasset,  praemii  loco  acceperat,  Dione  Cassio  ( hi - 
stor.  roman.  lib.  LIII.  p. 725.  ed.  Reiro.)  teste:  ^vTbiviog  %ig 

Movoagvuu  ijJvyQoXovoicag  xcd  'lyvxqorcooluig  avcocoos  (Augustum) 
xai  dia  vomo  xai  /qijpata  naqa  re  r ov’  Avyovoxov,  mi  rcaqd 


6 


rrjg  flovXrjg  nokkci , v.at  r 6 yovooTg  davnvkioiq  (anelev&egog  yaq 
rpi)  yorp&ac  zr^v  te  ardXeiav  %cu  e<x,vtw  zal  zoTg  ouoxtyvoig , ovy 

OTL  TOiq  TOTE  OVOIV , 0.)Xu  Y.CXI  TOiq  E71EITU  E OOflEVOig , t).0.(jEV. 

Quod  quidem  aTsXsiag  privilegium  quibusnam  finibus  sit  cir- 
cumscribendum , inter  viros  doctos  dissensio  obtinuit  magna. 
Fuerunt  enim,  ad  quos  H.  Lampe  de  honoribus  privileg.  et 
iurib.  singular.  medicor.  Groningae  1705.  4.  p.  101.  et  p.  259. 
est  referendus,  qui  non  contenti,  quod  Augustus  medicos  om- 
nium aetatum  a vectigalibus,  proprie  sic  dictis,  pendendis  libe- 
raverit, illos  ab  omnibus  omnino  oneribus  publicis,  cuilibet 
civi  ferendis,  immunes  esse  vellent,  hoc  iuprimis  argumento  usi, 
quod  Suidas  (addo  Zonaram)  aTtXsLav  per  dXeizovQytjOtav  *)  ex- 
plicet, quam  vocem  tanquam  minus  probam  (tVTeXrf)  notat  Pollux 
onom.  VIII.  i56.  Sed  hoc  argumentum  nimis  leve  esse  videtur, 
quam  ut  ad  illorum  opinionem  confirmandam  pondus  atque 
momentum  quoddam  habere  possit.  Equidem  potius  in  ea  sura 
sententia,  ut  credam,  ax eXeikv  non  nisi  immunitatem  a vectiga- 
libus solvendis  comprehendisse.  Erat  enim  hoc  ipsum  iam 
permagnum  beneficium , quo  medici  prae  reliquis  civibus  cu- 
mulabantur, nec  si  ab  aliis  omnibus  oneribus  immunitas  ab 
Augusto  concessa  fuisset,  opus  erat,  ut  seriorum  temporum  im- 
peratores medicis,  quibus  novum  favoris  testimonium  exhibere 
cuperent,  vacationem  a muneribus  civilibus,  a necessitate  hospi- 
tum recipiendorum,  et  quae  sunt  alia,  peculiaribus  constitu- 


*)  Saepius  occurrit  haec  vox  in  Corp.  iur.  civ.  v.  c.  Digest.  lib. 
XXVII.  tit.  1.  tle  excusat,  p.  9 9 3.  ed.  Beck.  p.  995.  997.  1004.  ah 


tionibus  concedere  deberent.  Vectigalia  autem  antiquitus  vel  ex 
agris,  vel  e pascuis,  vel  e portubus  collecta,  atque  pro  diverso,  uude 
fluebant,  fonte  diversis  decimarum,  scripturae  et  portorii  no- 
minibus insignita  fuisse  constat.  Seriore  tamen  aevo  vectigalium 
variae  formae  sensim  sensimque  ad  lacerandas  liberius  subiecto- 
rum fortunas , ut  Procopii  ( anecdot . p.  m.  io8.)  verbis  utar,  ita 
multiplicabantur,  ut  nihil  fere  cogitari  posset,  quod  iis  non  esset 
subicctum.  Longum  salis  illorum  indicem  exhibuerunt  et  Sam. 
Pitiscus  in  Lex . antiquit.  Roman.  to.  II.  p.  1008.  sq.  et  Prt. 
Burmannus  de  vectigalibus  pop.  Rom,  L.  B.  1734.  4.  inter  quae 
vectigal  pro  umbra,  a Plinio  hist.  natur.  XII.  1.  commemoratum, 
et  vectigal  pro  aere,  quem  inspiramus,  ab  Imperatore  Michaele 
Paphlagone  exactum,  duas  constituunt  formas,  quae  a nostrae 
aetatis  fisci  augeudi  studiosis  hactenus  neglectae  sunt.  Hoc  au- 
tem dx eXsiag  privilegium  ad  ea  pertiuuit,  quae,  ut  cum  Mode- 
stino, celeberrimo  tertii  seculi  Icto,  loquar,  generaliter  tributa 
eo  iure , ut  ad  posteros  transmitterentur , in  perpetuum  suc- 
cedentibus durant . Vid.  Digest.  lib.  L.  tit.  6.  fragm.  4.  edit.  Lip- 
siens.  to.  I.  pa.  2.  p.  1111.  Corpor.  iur.  civil. 

Praeter  hanc  a tribus,  quas  enumeravi,  vectigalium  for- 
mis immunitatem  medici  ab  aliis  quoque  muneribus  civilibus 
immunes  erant.  Munera  autem  civilia  quae  sint,  docuit  Iier- 
mogenianus,  qui  Constantini  M.  tempora  ornavit,  libro  I.  Epi- 
tomarum. Ea  scilicet  duplicis  generis  esse  praecepit.  Alia 
enim  patrimonii,  alia  personarum  esse;  in  illis  sumtus  maxime 
postulari , haec  autem  universim  talia  docuit  esse,  quae  cor- 
poribus , labore , cum  sollicitudine  animi  ac  vigilantia  prin- 

cipctliter  existant.  Ad  hanc  igitur  munerum  civilium  classem 
pertinet  tutela  et  cura  adulti  furiosive,  item  prodigi,  muli  et 
veniris  etc. , quae  cum  mullum  habeant  molestiae,  a plerisque 
solent  declinari.  Ah  hisce  igitur  muneribus  immuues  medicos 
esse  voluit  plurium  Imperatorum  favor,  quorum  leges  huc  spe- 
ctantes in  Corpore  iuris  cum  Iustiniauei,  tum  Theodosiani  re- 
periuntur.  Hinc  Herennius  Modestinus  scribit:  y^afxuaxLy.ovg, 
aocpioxag , (IrjxoQaq , iaxQovg  xovg  neoiodevxaq  yaXovptvovq^ 
waney  xcov  Xoitigjv  XsixovQyicov , ovxiool  <5e  ano  imxQonrtg  xcd  xou- 
Qaxoqiaq  avunavoiv  zyeiv.  Digest.  lib.  XXVII.  tit.  i.  fragm.  6. 
I>. 995.  to.  I.  pa.  1.  ed.  cit.  neyrodevxug  H.  Lampius  1.  c.  p.  26,2. 
voluit  illos  medicos  vocatos  esse,  qui  regionatim  et  per  omnes 
unius  urbis  vicos  artem  faciebant,  seu  qui  aegrotos  suos,  ut 
Seneca  de  benej.  lib.  Yl.  c.  i5.  p.  m.  53o.  ait,  perambulant,  h.  e. 
circumeundo  visitant.  Eodem  modo  Graecos  dicere  legi  xovg 
xpvXaxaq  neqiodeveiv , custodes  circumeundo  inspicere.  Oppo- 
nuntur eiusmodi  medici  iis,  qui  domi  exspectant  aegrotos,  ut 
illis  aut  apta  remedia  commendent,  aut  ferrum  ignemve  admo- 
veant. Eiusmodi  locus,  quo  semper  promptum  paratumque 
medici  auxilium  inveniri  potest,  describitur  iam  ab  Hippocrate 
libro  de  medico  (to.  I.  p.5  j.  seq.  ed.  Lips.). 

Neque  vero  his  tantum  emolumentis  et  praerogativis  ornari 
medicorum  ordinem  Imperatores  iusserunt,  sed  sensim  sensim- 
que  multa  alia  addiderunt  similis  favoris  testimonia.  Ut  hoc 
probem  , adferam  Commodi  Imperatoris  constitutionem , qua  ex 
Antonini  Pii  epistola,  brevi  post  imperii  sui  initium  scripta, 
plura  immunitatum  specimina  enumerantur,  quibus  ille  Impera- 

tor  philosophos,  rhetores,  grammaticos  et  medicos  frui  voluit. 
Huc  pertinet  immuuitas  a praefecturis  gymnasiorum , et  sacer- 
dotii, a frumenti,  vini  oleique  emtione,  a iudicis  persona  et 
legatione  suscipiendis,  a coacta  militia  facienda  etc. , quae  om- 
nia ad  personalia  munera  referuntur.  Cons.  Digest.  lihr.  XXVII. 
tit.  i.fragm.6.  to.I.  pa.  i.  p.  995.  ed.Lips.  coli,  cum  Digest.  libr.L. 
lit.  4.  fragm.  18.  toni,  eiusd.  pa.  2.  p.  1 107. 

Sed  cum  eorum  numerus,  qui  se  medicos  profitebantur,  ut 
privilegiis  huic  ordini  concessis  fruerentur,  nimium  augeretur*), 
et  metuendum  esset,  ne  tandem  rei  publicae  deesseut  viri,  eius- 
modi  muneribus  administrandis  idonei,  certus  quidam  medico- 
rum numerus  finitus  ac  constitutus  fuit,  qui-  illorum  beneficio- 
rum participes  fieri  poterant.  Quam  oh  rem  Adrianus,  cum 
medicis  immunitatem  a tutela  et  cura  concederet,  disertis  ver- 
bis addidit,  illo  beneficio  non  nisi  eos  afficiendos  esse,  qui  in- 


*)  Id  luculenter  ex  Ulpiano  patet , qui  libro  VIII.  de  omnibus  tri- 
bunalibus etiam  obstetrices  ad  medicos  referendas  esse  putavit,  quo- 
niam utique  medicinam  exhibere  videantur.  Neque  penitus  medicorum 
nomine  indignos  censet  eos,  qui  alicuius  partis  corporis,  vel  certi 
doloris  sanitatem  pollicentur,  ut  puta,  si  auricularius,  si  fistulae  vel 
dentium . Quamquam  hanc  sententiam  dubitanter  pronuntiavit.  Medi- 
cum autem  accipiendum  non  esse  adfirmavit,  si  quis  incantaverit , si 
imprecatus  fuerit , si , ( liceat  vulgari  impostorum  verbo  uti ) ex orcizave- 
rit:  non  esse  enim  ista  medicinae  genera,  tametsi  sint,  qui  hos  sibi 
profuisse  cum  praedicatione  adfirment.  Digest.  libr.  L.  tit.  13.  fragm.  1. 
p.  1123.  ed.  laud. 

tra  numerum  a se  praefinitum  sint.  Vid.  Dion.  Godofredus 
ad  Cod.  Theodos.  lib.I.  de  medie,  et  profess.  to.  Y.  p.  2 4.  Huc 
quoque  alius  Codicis  locus  spectat  (Lib.X.  tit.  52.  const.  5.), 
quo  Imperatores  Diocletianus  et  Maximinus  declarant:  Nec 

intra  numerum  praestitutum  ordine  invitos  medicos  immuni- 
tatem liabere , saepe  constitutum  est,  cum  oporteat  eis  decreto 
decurionum  immunitatem  tribui.  Ex  boc  ipso  loco  simul  ap- 
parere videtur,  quorum  arbitrio  commissum  olim  fuerit,  eos 
medicos  eligere,  qui  intra  numerum  esse  debereut.  Hic  numerus 
qualis  fuerit,  ex  epistola  Imperatoris  Antonini  Pii,  quam  scri- 
ptam quidem  ad  Asiae  communitatem,  toti  autem  terrarum  orbi 
convenire  Modestinus  libr.  II.  Excusationum  *)  testatur,  ma- 
nifestus est.  Minores  enim  urbes  non  nisi  quinque,  maiores 
septem,  maximas  denique  decem  medicos  immunitatis  iure  beare 
posse,  constituit  Imperator,  et  ne  urbes  minores  pro  maiori- 
bus, maiores  pro  maximis  haberi  possent,  accurate  finivit,  qua- 
les urbes  ad  quamlibet  harum  classium  siut  referendae.  Per 
maximas  autem  urbes  intellexit  metropoles,  per  maiores  vel 
forum  causarum  , vel  loca  iudiciorum  , tertiae  denique  classi  reli- 
quas omnes  adiudicavit. 


Supersunt  patrimonii  munera,  quae  alteram  munerum 
classem  efficiebant,  a quibus  num  medici  immunitatem  habue- 


*)  Digest.  lib.  XXVII.  tit.  1.  fragm.  6.  p.99  4.  to.  I.  pa.  1.  Cod.  iur. 
ciu.  eJ.  Lips. 

rint,  alia  scribendi  Occasione  dispiciendum  erit.  Nunc  enim 
indicenda  est  solemnitas  academica,  qua  Candidato  Praenobilis- 
simo et  Doctissimo 

EDUARDO  GUILIELMO  GUNTZ, 

BACCALAUREO  MEDICINAE  DIGNISSIMO, 

summorum  artis  salutaris  honorum  ornamenta  solemni , qui 
in  nostra  academia  obtinet,  ritu  tribuenda  sunt.  Scripsit  au- 
tem is  de  vitae  suae  hactenus  actae,  deque  studiorum  ratione, 
qua  se  illis  honoribus  dignum  reddere  studuerit,  ad  me  se- 
queutia : 

Ncitus  sum  Wurcenae , anno  M.  D.  C.  C.  C.  Cal.  April. 
■patre  lusto  Guilielmo , exactore  portorii  superiore , quem 
anno  superiore  morte  mihi  ereptum  pie  ac  sincere  lugeo , ma- 
tre Guilielma  Gertraud , e gente  Zangenia , cui  matri  di- 
lectissimae vitam  longissimam  felicissimamque  ex  intimo 
pectore  apprecor.  Prima  et  religionis  et  literarum  elementa 
praeceptoribus  domesticis  debeo.  Anno  aetatis  decimo  tertio 
Lycei , quod  Vitebergae  floret , adscriptus  sum  discipulis , 
ibique  per  quatuor  annos  exquisita  optimorum  virorum , 
T Pe  i c h ert  i , nunc  scholae  Grimmensis  Rectoris  Celeber- 
rimi, SpitzNeri  , mirifice  de  me  meriti , et  Nietzschii 
usus  sum  institutione.  Anno  h.  s.  XVII.  Dresdam  me.  con- 
tuli, ibique  academiae  medico  - chirurgicae  frequentavi  prae- 

B 2 

lectiones.  Mathesin  ab  ILaanio  accepi , stuclii  medici  Me- 
thodologiam  et  Encyclopaedicnn  Raschigius  mihi  tradidit , 
in  Zoologia  , Botanica  et  Mineralogia  b.  Treutlerum 
secutus  sum  et  Physica  atque  Chemia  Ficinus  me  im- 
buit. Physiologiam  et  Anatomiam  theoreticam  Seii.erus , 
prcicticam  Pechius,  Pathologiam  generalem  et  Materiam 
medicam  Franckius  , Chirurgiam  Oiilius  et  Klemmius , 
Therapiam  Kreyssigius  me  docuerunt. 

Anno  h.s.  XIX.  Eipsiam  petii , atque  a Magnifico  t.  t. 
Rectore , b.  Rosenmuellero  , inter  cives  accidemicos  sum 
receptus.  In  hac  autem  Alma  literarum  Universitate  inter- 
fui praelectionibus  philologicis  b.  Spohnii  , historicis  Boet- 
tigeri , mathematicis  Moeri  i , philosophicis  IIeinrothii, 
physicis  et  cliemicis  b.  Gilberti  et  Eschenbachii  , bota- 
nicis et  zoologicis  Schw aegri  chenii  , anatomicis  b.  Rosen- 
muelleri  et  Bockii,  physiologicis  Ha  a sii  et  IFeberi , pa- 
thologicis Kuehnii , de  materia  medica  IIaasii. 

Mense  Martio  a.  M.  D.  C.  C.  C.  XXI.  examen  pro  Bac- 
calaureatu  subii,  quo  facto  iter  feci  in  insulam  Rugam , in 
quo  itinere  Berolinum , Gryphiam , Rostochium,  et  Gottin- 
gam  adii.  Eipsiam  redux  audivi  Schjv arzium  de  arte  for- 
mulas medicas  praescribendi , Pcjcheltum  de  therapia  spe- 
ciali et  exanthematibus  , b.  Ludwigium  de  ophthalmiatrice 
/oergium  de  arte  obstetricia , de  mulierum  atque  infantum 

morbis , U A asium  de  py  reto  logia  disserentes.  Chirurgiam 
et  medicinam  forensem  KuehNius  mihi  tradidit,  vir  omni 
modo  de  me  optime  meritus.  Duce  Ioergio  in  instituto 
Trieriano  arti  obstetriciae  practicae  operam  impendi , si- 
mul scholam  policlinicam  sub  moderamine  Puchelti  flo- 
rentem frequentavi , et  sub  auspiciis  Clari , Kuhlii  et 
ICeNDLERI  per  annum  et  quod  excurrit , aegrotantibus  in 
instituto  regio  clinico  mederi  periclitatus  sum.  Ilis  praecer 
pluribus  omnibus , qui  praestantissima  doctrina , indefessa 
diligentia  ei  summa  humanitate  me  instituerunt , ad  cineres 
usque  colendis , decentissimas  iam  publice  persolvo  gratias. 

Examine  pro  venia  artem  obstetriciam  exercendi  sub 
finem  a.  M.  D.  C.  C.  C.  XXII.  superato , contigit  mihi  esse 
tam  felici , ut  ab  III.  Ioergio  dignus  haberer , qui  munere 
amanuensis  et  socii  in  praxi,  tam  publica , quam  privata , 
fungerer.  Quodsi  vitam  in  hoc  munere  obeundo  per  quatuor 
fere  annos  peractam  animo  reputo , non  habeo  revera , quo- 
modo, quid  sentiam,  verbis  exprimam , nec  quomodo  satis 
religiose grates  persolvam , quibus  erga  praeceptorem  dilectis- 
simum pectus  plenum  est  redunclatque.  Tanta  enim  sum- 
mi favoris , imo  amoris  vere  paterni  documenta  mihi  exhi- 
buit vir  Illustris , ut  eum  ad  extremum  vitae  spiritum  pie 
veneraturus  sim. 

Mense  April.  anni  praeterlapsi  examen  subii,  quod  vo- 

eant  rigorosum.  Iam  cum  semper  cupiditate  flagrarem , cli- 
nica instituta  peregrinarum  terrarum  visendi , Potenti  s- 
s 1 31  u 31  Snxo N i n E R e G e 3i  supplex  adire  ausus  sum , 
ut  pro  indulgentia  sua  rerum  mearum  angustiam  adiuvaret. 
Annuit  his  precibus  Potent issi3ius  Rex,  mihique 
datum  est  beneficium , quo  adiutus  iter  in  Gallorum , Italo- 
rumque  metropoles  hoc  ipso  anno  suscipere  apud  animum 
constitui . 


Cum  Candidatus  Doctissimus  in  omnibus  cum  illo  in- 
stitutis tentaminibus  tam  praeclaram  rerum  medicarum  cogni- 
tionem Ordini  Nostro  exhibuisset,  ut  unanimi  omnium  consensu 
Dignissimus  censeretur,  in  quem  Doctoris  medicinae  et  chirur- 
giae titulus  et  cum  hoc  titulo  couiuncta  iura  ac  privilegia  con- 
ferantur, dies  X.  mensis  Aprilis  constitutus  est,  quo  publica 
disputationis  ab  Ipso  de  via  ac  ratione , qua  in  instituto  Trie - 
riano  artis  obstetriciae  usus  et  docetur  et  exercetur , scriptae 
defensio  contra  dissentientes  suscipienda  erit.  Hoc  eruditio- 
nis specimine,  moderatore  Excellentissimo  Christ.  Gottiiold 
Eschenbachio,  Collega  coniunctissimo,  rite  edito,  ego,  cui 
Cancellarii  vices  traditae  sunt,  brevi  oratione  praemissa,  Li- 
centiati  medicinae  et  chirurgiae  dignitatem,  quae  apud  nos  viam 
ad  summos  artis  salutaris  honores  pandit  munitque,  in  Candi- 
datum Praenobilissimum  Doctissimumque  conferam. 

Cui  quidem  solemnitati  academicae  ut  RECTOR  ACADE- 
MIAE MAGJNIFICYS,  PRINCEPS  SERENISSIMVS,  COMI- 
TES ILLVSTRISSIMI,  PROCERES  YTRIYSQVE  REIPY- 
BLICAE  GRAYISS1MI,  COMMILITONES  DILECTISSIMI 
frequentes  intPresse,  atque  sic  Ordini  Nostro  et  Candidato  lu- 
culentum favoris  sui  documentum  exhibere  velint,  observan- 
ter rogo- 

P.  P.  Dominica  Palmarum  A.  R.  S.  clolocccxxvir. 

